SARL-NUUS SONDAG 23 AUGUSTUS 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik op 
ARMI en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 

VOLGENDE BAGAR-LANSERING 

SUMBANDILASAT-LANSERING NOG OP KOERS VIR 15 SEPTEMBER 
AFSLAG OP LEDEGELDHERNUWING EINDIG 31 AUGUSTUS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VOLGENDE BAGAR-LANSERING 


SA AMSAT gaan BACAR Saterdag 12 September 2009 weer lanseer. Die 
BACAR-span het al die loonvragte herwin en werk aan die probleme wat veroor- 
saak het dat die laaste BACAR-vlug baie gou ontspoor het. Soos die span 
die besonderhede van die volgende lansering finaliseer, sal www.amsatsa.org.za 
bygewerk word. Die lansering sal weer tussen (08:00 en 08:15 plaasvind. 


SUMBANDILASAT-LANSERING NOG OP KOERS VIR 15 SEPTEMBER 


Die tegniese lanseringspan van Sunspace, die maatskappy wat SumbandilaSat 
gebou en al die loonvragte geintegreer het, het Donderdag na Baikonur Gosmod- 
rome vertrek en gister daar aangekom. Die span sal die satelliet uitpak en dit 
aan verskeie streng toetse onderwerp om seker te maak dat alles werk. Die span 
sal nege dae op Baikonur deurbring en een spanlid bly agter om te verseker dat 
die batterye gelaai is voor lansering. 


Met hulle terugkeer na Stellenbosch, sal die Sunspace-span die grondstasie klaar 
opstel. SumbandilaSat sal sowat drie uur na lansering in die vlug oor Afrika van 
die vuurpyl skei, ongeveer 30 minute voordat dit binne bereik van die grondstasie 
in Suid-Afrika sal wees. 


Na die lansering word deeglike toetsing van twee tot drie maande beoog. Ra- 
dioamateurs kan n Kersbonus verwag, omdat die amateurloonvrag ook getoets 
sal word en periodiek aangeskakel mag wees. 


SA AMSAT werk nou saam met Sunspace en die Departement van Wetenskap 
en Tegnologie om n bedryfskedule saam te stel, wat vroeg in 2010 beskikbaar 
gestel word. 


AFSLAG OP LEDEGELDHERNUWING EINDIG 31 AUGUSTUS 


Daar is slegs n paar dae oor om u lidmaatskap van die SARL te hernieu teen 
die afslagbedrag van R320 vir gewone lede en R200 vir senior lede. Vanaf 1 
September is die bedrag R340 vir gewone lede en R212 vir senior lede. Maak 
gebruik van die afslagaanbod en hernieu u lidmaatskap voordat dit verval. 


SARL RIG VERTOË BY VERHORE OOR TABEL VAN FREKWENSIES 


Die SARL het verlede week vertoë voorgelê tydens openbare verhore insake die 
Tabel van Frekwensies. Die SARL-raadslid vir Regulatoriese sake, Hans van de 
Groenendaal, ZS6GAKV, het voorstelle aan OKOSA gemaak om die 160 meter- 
band van 1 800 kHz tot sy volle ITU-bestek van 2 000 kHz te vergroot. Nuwe 
toekennings rondom 500 kHz en 5 MHZ asook verskeie mikrogolffrekwensies vir 
amateur-WiFi-netwerke is ook versoek. 


OKOSA se besluit oor die voorstelle word afgewag. 
GEEN @-KODE-AGTERVOEGSELS 


OKOSA het bevestig dat die owerheid n beperking geplaas het op roepseinagter- 
voegsels wat deel van die @-kodes asook SOS bevat. Daar is steeds n klompie 
amateurs en een radioklub wat roepseine in die @-kodegroep het. Sodra die 
roepseine nie meer gebruik word nie sal hulle ook tot die beperkte lys gevoeg 
word. Radioamateurs met roepseine met @-kode-agtervoegsels word dringend 
gevra om hul roepsein te verander. 


Die SARL ondersteun OKOSA se besluit ten volle. 
NUWE LEDE 


Die SARL heet nuwe lede welkom wat in die afgelope maande aangesluit het. 
Ons is seker dat u die voordele geniet wat SARL-idmaatskap bied en stel u 
ondersteuning van amateurradio hoog op prys: 


David Whitehouse, ZSL-1841 George Klein, ZRIGRK LR Westwood, ZS1WY 
Karel van Reenen, ZS1J7 Scott Maltby, ZR2SAM Derek Stuart, ZR2WB Neville 
Bowden, ZS2N Edward Smook , ZS2ES W.G Hewitt, ZS2CC Rudi Mostert, 
ZS3RM Hennie Greyling, ZS4HG Thys Janse van Rensburg, ZRSTVR Anrê 
Kehlert, ZR6ANK Martin Nortman, ZR6TMN Charlotte Miller, ZU6GCEM 
Peter Miller, ZR6PCM Jacgues van der Merwe, ZR6JA Russel Patterson, 
ZROWAX Gert Combrink, ZR6PY Dylan De Witt, ZU6D Anton Janovsky, 
ZR6AIC Deon Kruger, ZS6DKR Braam Devenier, ZSGAYE 


KOMPETISIENUUS 


Die SARL se HF-GG-kompetisie is Sondag 30 Augustus vanaf 16:00 tot 18:00 
SAT op die lug op 20, 40 en 80 meter. n RST-verslag en n opeenvolgende 


reeksnommer wat by 001 begin, word vereis. Die reëls is beskikbaar in die 
2009-SARL-kompetisiehandboek. 


TARU Streek 1 se ESB-velddag vind oor die naweek van 5 en 6 September plaas. 
Die @RP-lentenaelloop word op Sondag 13 September gehou. 
KLUBNUUS 


Tydens die AJV van die Highway Amateurradioklub, gehou op Dinsdag 18 Au- 
gustus 2009, is die volgende komitee verkies: 


Brian Roodt, ZS5BBR, Craig Hardman, ZS5CD, Gary Potgieter, ZS5NK, Keith 
Lowes, ZS5WED en Odette McManus, ZUSOM. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds op `n 
laagtepunt is. Daar was nou vir meer as 40 dae geen amptelike sonvlekke nie. 
Pynlik! 


20 en 40 m is die beste keuses vir DX. Gedurende die middae gaan die toestande 
na die ooste en die weste goed wees. Gedurende laatmiddag en die aand gaan 
toestande na die noorde goed wees. Soggens is daar 'n kans om kontakte met 
Australië te maak. Saans is kontakte met Nieu-Seeland op 40 m moontlik. Saans 
en vroegoggende is daar ook `n moontlikheid van A40-m-kontakte met Brasilië. 


Vincent, ZSGBTY, publiseer `n uitstekende, grafiese voorstelling van die 
kommunikasieskakel-betroubaarheid vir elke amateurband op die Pretoria- 
amateurradioklub se webwerf. Die voorspelling word uurliks opgedateer. 
Besoek gerus www.parc.org.za en kies dan “Propagation”. 


Plaaslike toestande gaan bedags op 40 m goed wees. 80 m behoort gedurende 
vroegoggend en laatmiddag goeie resultate oor die korter afstande lewer. 30 
m sal gedurende die middel van die dag goeie resultate oor die langer afstande 
lewer. Saans is 80 m die beste keuse. 


Besoek gerus www.spaceweather.co.za vir meer inligting. 
DAGBOEK VAN GEBEURE 


24 Augustus sluitingsdatum vir LV-naelloop en 40-m- mobiele logstate; 30 Au- 
gustus SARL se HF-GG-kompetisie; 5 September Wes-Rand-snuffelmark; 5 en 
6 September TARU Streek 1 ESB-velddag; 12 September BACGAR-lansering; 
13 September O@RP-lentenaelloop; 15 September lLansering van Sumbandi- 
laSat. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moontlik, 
in beide Afrikaans en Engels alleenlik op www.sarl.org.za/newsinbox.asp, nie 
later nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror In- 
ternational, wat om 10:00 SAT op 145,750 MHz in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n pod- 
castuitsending waarna, geluister kan word. Vir oudiostrome en Echolink deur 
ZS6FCS, besoek www.sarl.org.za, klik op ARMI en volg die skakels. `n Heruit- 
sending vind Maandagaande om 21:00 SAT op 3 215 kHz plaas. Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS/2 vanuit Barkly-Oos opgestel en deur Hester van der Walt geredi- 
geer is. 


Dankie dat u geluister het. 73. /EX. 


